open-index/open-wikipedia-markdown huggingface dataset:
અંગિરસ

અથર્વવેદના એક ઋષિ, બ્રહ્માના માનસપુત્ર **અંગિરસ**ની ગણના સપ્તર્ષિ પૈકિના ઋષિમાં થાય છે. અથર્વ ઋષિ સાથે અથર્વ વેદની રચના કરી હોવાથી તેનું નામ **અથર્વા** પણ છે. તેમને બ્રહ્માના મોંમાંથી ઉત્પન્ન થયેલ માનવામાં આવેલ છે. તેમનો ઉલ્લેખ અન્ય ત્રણેય વેદો માં જોવા મળે છે. તેમણે બનાવેલી એક સ્મૃતિ ઉપરાતં ઋગ્વેદનાં ઘણાં સૂક્તો તેમણે રચ્યાં છે. ભાગવતપુરાણ પ્રમાણે તેણે રથીતર નામના ક્ષત્રિયની સ્ત્રીથી દીકરા ઉત્પન્ન કર્યા અને તે પાછળથી અંગિરસના વંશજો કહેવાયા. તેના વંશની ત્રણ મુખ્ય શાખાઓઃ કેવલાંગિરસ, ગૌતમાંગિરસ અને ભારદ્વાજાંગિરસ. આ ઉપરાંત બુદ્ધ ગ્રંથો મુજબ ભગવાન બુદ્ધ પણ તેમના વશંજ માનવા માં આવે છે.

## સંદર્ભ 
## બાહ્ય કડીઓ
* 

શ્રેણી:ઋષિઓ
આમલચુની

**આમલચુની** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લાના કુલ ૯ (નવ) તાલુકાઓ પૈકીના એક એવા માંડવી તાલુકામાં આવેલું એક ગામ છે. આમલચુની ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. જુવાર, મગફળી, ડાંગર, ચણા, વાલ, તુવર અને અન્ય શાકભાજી અહીંનાં ખેત- ઉત્પાદનો છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

શ્રેણી:માંડવી તાલુકો(સુરત)
શ્રેણી:સુરત જિલ્લો
ચૈત્ર વદ ૧૦

**ચૈત્ર વદ ૧૦**ને ગુજરાતીમાં **ચૈત્ર વદ દશમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો પચ્ચીસમો દિવસ છે, જ્યારે શક સંવત મુજબ વર્ષના પહેલા મહિનાનો પચ્ચીસમો દિવસ છે.

## તહેવારો અને ઉજવણીઓ
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
એપ્રિલ ૧૭

**૧૭ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૭મો (લિપ વર્ષ દરમ્યાન ૧૦૮મો) દિવસ છે. આ દિવસ પછી વર્ષ પુરું થવામાં ૨૫૮ દિવસ બાકી રહે છે.

## મહત્વની ઘટનાઓ 
* 
## જન્મ 
* ૧૭૫૬ – ધીરન ચિન્નામલઈ, કોંગુ તામિલ સરદાર અને કોંગુ નાડુ (પશ્ચિમી તમિલનાડુ) ના પલય્યકાર. (અ. ૧૮૦૫)
* ૧૯૧૨ – થાકાઝી શિવશંકર પિલ્લઈ, મલયાલમ સાહિત્યકાર. (અ. ૧૯૯૯)
* ૧૯૬૬ – વિક્રમ, ભારતીય અભિનેતા (તમિલ અને મલયાલમ ચલચિત્ર)
* ૧૯૭૨ – મુથૈયા મુરલીધરન, ભૂતપૂર્વ શ્રીલંકન ક્રિકેટર.

## અવસાન 
* ૧૯૭૪ - વિજયરાય વૈદ્ય (‘વિનોદકાન્ત'), ગુજરાતી સાહિત્યકાર. (જ.૧૮૯૭)
* ૧૯૭૫ - ડૉ.સર્વપલ્લી રાધાકૃષ્ણન ભારતનાં ભૂતપૂર્વ રાષ્ટ્રપતિ અને તત્ત્વચિંતક. (જ. ૧૮૮૮)
*

## તહેવારો અને ઉજવણીઓ 
* વિશ્વ હિમોફિલિયા દિવસ -વિશ્વભરમાં દર વર્ષની સત્તરમી એપ્રિલ ના દિવસે હિમિફિલિયા નામના રોગ પ્રત્યે જનમાનસમાં જાગૃતિ જગાડવાના હેતુથી મનાવવામાં આવે છે.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૧૮

**૧૮ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૮મો (લિપ વર્ષ દરમ્યાન ૧૦૯મો) દિવસ છે. આ દિવસ પછી વર્ષ પુરું થવામાં ૨૫૭ દિવસ બાકી રહે છે.

## મહત્વની ઘટનાઓ 
* ૨૦૦૮ – ઇન્ડિયન પ્રીમિયર લીગનું ઉદ્‌ઘાટન. કોલકાતા નાઇટ રાઇડર્સ અને રોયલ ચેલેન્જર્સ બેંગ્લોર વચ્ચેની મેચસાથે પ્રથમ સિઝનનો પ્રારંભ.

## જન્મ 
* ૧૮૫૮ – ધોન્ડો કેશવ કર્વે, ભારતીય સમાજ સુધારક અને ભારત રત્ન. (અ. ૧૯૬૨)
* ૧૯૫૬ – પૂનમ ધિલ્લોન, ભારતીય ફિલ્મ હિરોઈન.

## અવસાન 
* ૧૮૫૯ – તાત્યા ટોપે,  ૧૮૫૭ની ભારતીય ક્રાંતિના એક સેનાપતિ અને તેના એક નોંધપાત્ર નેતા. (જ. ૧૮૧૪)
* ૧૮૯૮ – દામોદર હરી ચાપેકર, સ્વતંત્રતા સેનાની. (જ. ૧૮૬૯)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૨૦

**૨૦ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૦મો (લિપ વર્ષ દરમ્યાન ૧૧૧મો) દિવસ છે. આ દિવસ પછી વર્ષ પુરું થવામાં ૨૫૫ દિવસ બાકી રહે છે.

## મહત્વની ઘટનાઓ 
* 
## જન્મ 
* ૧૮૦૮ – નેપોલિયન તૃતીય, (નેપોલીયન બોર્નાપાર્ટ) ફ્રેન્ચ પ્રજાસત્તાકના પ્રથમ રાષ્ટ્રપતિ. (અ. ૧૮૭૩)
* ૧૮૭૬ – લાંસ નાયક લાલા રામ, બ્રિટિશ અને કોમનવેલ્થ સૈનિકોની વીરતા માટેનો સર્વોચ્ચ અને પ્રતિષ્ઠિત પુરસ્કાર વિક્ટોરિયા ક્રોસથી સન્માનિત. (અ. ૧૯૨૭)
* ૧૮૮૩ – મોહનલાલ દવે, ગુજરાતી વિવેચક, નિબંધકાર. (અ. ૧૯૭૪)
* ૧૮૮૯ – એડોલ્ફ હિટલર, જર્મન રાજકારણી અને નાઝી પાર્ટીના સરમુખત્યાર નેતા. (અ. ૧૯૪૫)
* ૧૯૧૪ – ગોપીનાથ મોહંતી, ઉડિયા ભાષાના પ્રખ્યાત નવલકથાકાર અને જ્ઞાનપીઠ એવોર્ડ પુરસ્કાર વિજેતા. (અ. ૧૯૯૧)
* ૧૯૨૦ – જુથિકા રોય, ભારતના સુપ્રસિદ્ધ શાસ્ત્રીય અને ભજન (ભક્તિ) ગાયક. (અ. ૨૦૧૪)
* ૧૯૫૦ – ચંદ્રબાબુ નાયડુ આંધ્ર પ્રદેશ રાજ્યનાં ભૂતપૂર્વ મુખ્યમંત્રી. (રાજકીય પક્ષ - તેલુગુ દેશમ પાર્ટી)

## અવસાન 
* ૧૨૩૬ – શમસુદ્દિન ઈલ્તત્મીશ, રઝિયા સુલતાનના પિતા.
* ૧૯૬૦ – પન્નાલાલ ઘોષ, પ્રખ્યાત બાંસુરી વાદક.

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૧૯

**૧૯ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૯મો (લિપ વર્ષ દરમ્યાન ૧૧૦મો) દિવસ છે. આ દિવસ પછી વર્ષ પુરું થવામાં ૨૫૬ દિવસ બાકી રહે છે.

## મહત્વની ઘટનાઓ 
* ૧૯૭૫ –  ભારતનો પહેલો ઉપગ્રહ આર્યભટ્ટ રશિયાના કાપુસ્તિન યાર નામનાં રશિયન અવકાશ મથકેથી ભ્રમણકક્ષામાં પ્રક્ષેપણ કરવામાં આવ્યો.
## જન્મ 
* ૧૯૫૭ – મુકેશ અંબાણી ભારતીય ઉધોગપતિ.
 
## અવસાન 
* ૧૯૧૦ – અનંત કાન્હેરે, ભારતીય સ્વાતંત્ર્ય સેનાની, સાવરકરને કારાવાસ મોકલનાર ન્યાયાધીશ જેક્સનની હત્યાના આરોપસર ફાંસી. (જ. ૧૮૯૨)
* ૧૯૫૫ – જીમ કોર્બેટ, અંગ્રેજી મૂળ ધરાવતા ભારતીય શિકારી, ટ્રેકર, પર્યાવરણ સંરક્ષણવિદ્ અને જીમ કોર્બેટ રાષ્ટ્રીય ઉદ્યાનના સંસ્થાપક. (જ. ૧૮૭૫)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૨૨

**૨૨ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૨મો (લિપ વર્ષ દરમ્યાન ૧૧૩મો) દિવસ છે. આ દિવસ પછી વર્ષ પુરું થવામાં ૨૫૩ દિવસ બાકી રહે છે.

## મહત્વની ઘટનાઓ 
* ૧૬૨૨ – ઇસ્ટ ઇન્ડિયા કંપનીએ હોર્મુઝ ટાપુ પર કબજો મેળવી ટાપુ પર પોર્ટુગીઝ નિયંત્રણ સમાપ્ત કર્યું.
* ૧૮૬૨ - ઇતિહાસપ્રસિદ્ધ મહારાજ લાયબલ કેસનો ચુકાદો આવ્યો કે જેમાં કરસનદાસ મૂળજીને નિર્દોષ તથા મહારાજા જદુનાથજીને દોષી જાહેર કરાયા.
* ૧૮૬૪ – અમેરિકન કોંગ્રેસે કોઇનેજ એક્ટ પસાર કર્યો, જેના મુજબ અમેરિકાનાં દરેક ચલણી સિક્કા ઉપર "In God We Trust" (ઇશ્વરમાં અમને શ્રદ્ધા છે) લખવું ફરજીયાત બન્યું.
* ૧૯૩૦ – યુનાઇટેડ કિંગડમ, જાપાન અને અમેરિકાએ સબમરીન યુદ્ધને નિયંત્રિત કરતી અને જહાજ નિર્માણને મર્યાદિત કરતી લંડન નેવલ સંધિ પર હસ્તાક્ષર કર્યા.
* ૧૯૬૯ – કલકત્તામાં એક સામૂહિક રેલીમાં કોમ્યુનિસ્ટ પાર્ટી ઓફ ઇન્ડિયા (માર્ક્સવાદી-લેનિનિસ્ટ)ની રચનાની જાહેરાત કરવામાં આવી.
* ૧૯૭૦ – પ્રથમ વખત *પૃથ્વી દિવસ* મનાવવામાં આવ્યો.
* ૧૯૭૭ – ઓપ્ટિકલ ફાઇબરનો ઉપયોગ સૌ પ્રથમ જીવંત ટેલિફોન ટ્રાફિક વહન કરવામાં આવ્યો.
* ૧૯૯૪ – કેન્સાસમાં મૃત્યુદંડની સજા પુનઃ શરૂ કરવામાં આવી.
* ૧૯૯૮ – અમેરિકાના ઓર્લેન્ડો શહેરની નજીક ડિઝની એનિમલ કિંગ્ડમ ખુલ્લુ મુકવામાં આવ્યું.
* ૨૦૦૦ – શ્રીલંકાનાં એલીફન્ટ પાસનાં દ્વિતીય યુદ્ધમાં તમિલ વ્યાધ્રો લશ્કરી છાવણી પર અંકુશ મેળવીને ૮ વર્ષ સુધી પોતાના તાબામાં રાખે છે.
* ૨૦૧૬ – ગ્લોબલ વોર્મિંગના પડકારને પહોંચી વળવા પેરિસ સમજૂતી પર હસ્તાક્ષર કરવામાં આવ્યા.

## જન્મ 
* ૧૭૦૭ – હેન્રી ફિલ્ડિંગ, અંગ્રેજી ભાષાના નવલકથાકાર અને નાટ્યકાર. (અ. ૧૭૫૪)
* ૧૭૨૪ – ઈમાન્યુએલ કાન્ટ જર્મનનાં આત્મ સ્વાતંત્ર્યના પુરસ્કર્તા અને તત્ત્વજ્ઞાની. (અ. ૧૮૦૪)
* ૧૯૩૫ – ભામા શ્રીનિવાસન, ભારતીય ગણિતશાસ્ત્રી.
* ૧૯૪૬ – ગોપાલકૃષ્ણ ગાંધી - ભારતીય સનદી અધિકારી અને રાજદ્વારી.

## અવસાન 
* ૧૯૬૯ – યોગેશચંદ્ર ચેટરજી, કાકોરી કાંડના ક્રાંતિકારી.
* ૨૦૧૩ – લાલગુડી જયરામન, ભારતીય કર્ણાટકી વાયોલિનવાદક, ગાયક અને સંગીતકાર. (જ. ૧૯૩૦)

## તહેવારો અને ઉજવણીઓ 
* પૃથ્વી દિવસ.

## બાહ્ય કડીઓ 
* બી.બી.સી.(BBC): આજનો દિવસ
----

શ્રેણી:એપ્રિલ
ગાર્ગી

**ગાર્ગી** એ વૈદિક કાળની એક તત્ત્વજ્ઞાની સ્ત્રી હતાં. વૈદિક સાહિત્યમાં તેમને પ્રાકૃતિક તત્ત્વજ્ઞાની, વેદાંતી બ્રહ્મવાદિની સ્ત્રી, બ્રહ્મવિદ્યા સાથેની વ્યક્તિ ગણવામાં આવે છે. બૃહદારણ્યક ઉપનિષદના છઠ્ઠા અને આઠમાં ખંડમાં દર્શાવ્યા અનુસાર તેમણે રાજા જનક દ્વારા યોજાયેલ પરિષદમાં ભાગ લીધો હતો અને યાજ્ઞવાલક્ય ઋષિને આત્મા વિશેના અઘરાં પ્રશ્નો પૂછ્યાં હતાં. તેમણે ઋગ્વેદની ઋચાઓ પણ લખી હોય તેવું માનવામાં આવે છે. તે પોતાના જીવનકાળ દરમિયાન સંપૂર્ણ રીતે કુંવારા રહ્યાં હતાં અને તેથી જ તેને હિંદુઓ સમ્માનજનક રીતે જુએ છે.

## સંદર્ભો 
શ્રેણી:ઋષિઓ
શ્રેણી:રામાયણ
શ્રેણી:હિંદુ ધર્મ
વસિષ્ઠ

વેદવેદાંતમાં પારંગત, ધનુર્વિદ્યામાં કુશળ, તત્વજ્ઞ, તપસ્વી, ઉત્સાહી, કર્મકાંડી, સત્યવક્તા, ત્રિકાલદર્શી અને ઉત્તમવક્તા એવા **વસિષ્ઠ** મુનિ રઘુવંશના કુળગુરુ અને સત્યવક્તા બ્રહ્મર્ષિ સ્વાયંભુવ મન્વંતરમાં બ્રહ્માના દશ માનસપુત્રો માંહેના એક હતા. તેમનો આશ્રમ હિમાલયના એક શિખર ઉપર હતો. એ ઉપરથી એ શિખર હજુ પણ વસિષ્ઠના નામથી ઓળખાય છે. 

## જન્મ 
પ્રથમ જન્મમાં વસિષ્ઠ બ્રહ્માના અયોનિજ માનસિક પુત્ર હતા. શ્રીમદ્ ભાગવતમાં વસિષ્ઠને બ્રહ્માના દશ માનસ પુત્રમાંના એક કહ્યા છે. ભગવાન મનુ પણ એમ જ કહે છે. આમ, વસિષ્ઠ અયોનિજ હતા. એમ કહેવાય છે કે, એક રાત્રીના સમારંભમાં દેવો એકઠા મળ્યા હશે. ત્યાં મિત્ર અને વરુણ ઉર્વશીને જોઈ ક્ષોભ પામ્યા અને વીર્ય સ્ખલિત થયું. તે અર્ધું એક કુંભ એટલે ઘડામાં પડ્યું અને અર્ધું વસુ એટલે પાણીમાં પડ્યું. આ રીતે વસુમાંથી જે પ્રગટ્યા તેને વસિષ્ઠ કહે છે.

## લગ્ન અને સંતાન 
તેઓ કર્દમ ઋષિની દીકરી અરુંધતી સાથે પરણ્યા હતા. તેમને બીજી ઊર્જા નામની પણ સ્ત્રી હતી. તેમણે અરુંધતીને કેળવણી આપી જ્ઞાની બનાવી હતી. ઇક્ષ્વાકુ કુળના વિકુક્ષિ રાજાના તે કુળગુરુ થયા. અરુંધતીને શક્તિ વગેરે સૌ પુત્રો થયા હતા. અરુંધતીએ વેદ ઉપર ભાષ્ય કર્યું છે.

## નંદિની 
નંદિની નામની કામધેનુ તેમનું ઉત્તમ બળ હતું. તે વડે એ અતિથિનો તેમની ઇચ્છા પ્રમાણે સત્કાર કરી શકતા. વસિષ્ઠે પોતાની નંદિની નામની ધેનુ દિલીપ રાજાને આપી હતી. 

## કાર્યો 
વસિષ્ઠ દશરથ રાજાના પુરોહિત અને મોટા પ્રધાન હતા. તેમની સલાહ પ્રમાણે રાજ્યકારભાર ચાલતો. દશરથને પુત્ર ન હોવાથી વસિષ્ઠે તેમને પુત્રેષ્ઠિ યજ્ઞ કરાવ્યો તેથી રામ, લક્ષ્મણ, ભરત ને શત્રુઘ્ન એ ચાર પુત્રો થયા. વસિષ્ઠે રામને વેદ, વેદાંગ, ધનુર્વિદ્યા, ધર્મશાસ્ત્ર, ન્યાય, નીતિ અને સકળ કળા વગેરે ચૌદ વિદ્યાનું શિક્ષણ આપ્યું હતું. તેમ જ તેમણે રામને આધ્યાત્મિક જ્ઞાન તથા યોગ સમજાવ્યો હતો. એનો ગ્રંથ આજે યોગવાસિષ્ઠ અથવા મહારામાયણ નામથી પ્રસિદ્ધ છે. વળી વસિષ્ઠે સ્મૃતિગ્રંથ રચેલો છે તેને વસિષ્ઠસ્મૃતિ કહે છે તથા તેમણે રચેલી સંહિતાને વસિષ્ઠસંહિતા કહેવામાં આવે છે. તે ૨૧ અધ્યાયની છે. યોગધર્મના તેઓ આચાર્ય હતા. આ યોગધર્મ વેદના જ્ઞાનકાંડ અને વેદાંતશાસ્ત્રના વલણ ઉપરથી રચાયો હતો. આ ધર્મમાં ગોરખ, મત્સ્યેંદ્ર, જાલંધર, નવનાથ, ચોર્યાશી સિદ્ધ, જૈનોના નવ યોગેશ્વર વગેરે યોગીઓ તેમ જ ગોપીચંદ, ભરથરી, વિક્રમ વગેરે મહારાજાઓ આ ધર્મના નિયમ ઉપર ચાલી ગયા છે.

## સંદર્ભ 
* ભગવદ્ગોમંડલ પર વસિષ્ઠ 

શ્રેણી:મહાભારત
શ્રેણી:હિંદુ ધર્મ
શ્રેણી:ઋષિઓ
ખળી (બારડોલી)

**ખળી (બારડોલી)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લામાં આવેલા કુલ ૯ (નવ) તાલુકાઓ પૈકીના એક એવા બારડોલી તાલુકામાં આવેલું ગામ છે. ખળી ગામમાં હળપતિ તેમ જ પાટીદારોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, સૂરણ, પપૈયાં, કેરી તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

શ્રેણી:સુરત જિલ્લો
શ્રેણી:બારડોલી તાલુકો
વરેઠ

**વરેઠ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લાના કુલ ૯ (નવ) તાલુકાઓ પૈકીના એક એવા માંડવી તાલુકામાં આવેલું એક ગામ છે. વરેઠ ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દૂધની ડેરી અને ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. જુવાર, મગફળી, ડાંગર, ચણા, વાલ, તુવર અને અન્ય શાકભાજી અહીંનાં ખેત- ઉત્પાદનો છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

અહીં તાપી નદીના કિનારે રામેશ્વર મહાદેવનું મંદિર નિર્માણ પામી રહયુ છેે.

શ્રેણી:માંડવી તાલુકો(સુરત)
શ્રેણી:સુરત જિલ્લો
વિલિયમ વિલ્સન (તરણશાસ્ત્રી)

right|thumb|"તરણ કૌશલ્યોના સફળ શિક્ષક કે જેઓ વિજ્ઞાન કે અધ્યાપનના કોઇપણ ક્ષેત્ર પ્રત્યે ગહન વિચાર, અનુપ્રયોગ, તનતોડ મહેનત અને સતત અભ્યાસ માટે તત્પર રહેતા." (તસવીર સૌજન્ય: ઇન્ટરનેશનલ સ્વિમીંગ હૉલ ઓફ ફૅમ)
**વિલિયમ વિલ્સન** (નવેમ્બર ૧૩, ૧૮૪૪ – જૂન ૧, ૧૯૧૨) ગત ૧૯મી સદીના સ્કોટીશ પત્રકાર, તરણતાલિમના પ્રશિક્ષક તેમ જ તરણ સ્પર્ધાને લગતી વૈજ્ઞાનિક અભિગમ ધરાવતી તકનિકીના રચયિતા હતા. ઈ.સ.૧૮૮૩ના વર્ષમાં, વિલિયમ વિલ્સને "The Swimming Instructor", તરણને લગતાં પ્રથમ પુસ્તકો પૈકીનું એક, કે જેમાં સ્ટ્રોક દક્ષતા, પ્રશિક્ષણ, સ્પર્ધાત્મક રીતે પાછા ફરવું અને પાણીમાં સલામતી જેવાં પાસાંઓને આધુનિક અવધારણા સાથે વ્યાખ્યાયિત કર્યાં છે, તે પ્રકાશિત કર્યું હતું.

## તરણક્ષેત્રે પ્રદાન 
*સ્પર્ધાત્મક ઝડપે શરુઆત કરવી અને પાછા ફરવું. આ કૌશલ્યોને વ્યાખ્યાયિત કર્યાં તેમ જ ચિત્રો દ્વારા સમજાવ્યાં.
*કેટલીક જાતના સ્ટ્રોકની યાંત્રિકીને વધુ સક્ષમ બને તે રીતે ફેરફાર કર્યો.
*સૌ પ્રથમ વાર 'ડુબતાનો જીવ બચાવવાની' કાર્યપ્રણાલી વિકસાવી.
*સુકી જમીન પર તેમ જ પાણીમાં એમ બંને જગ્યાએ પ્રશિક્ષણની પધ્ધતિનો પાયો નાખ્યો.
*સૌ પ્રથમ વાર રમતગમતના વર્તમાનપત્રમાં તરણ અંગેના લેખો લખી યોગદાન કર્યું.
*ઇનડોર તરણકુંડની ડીઝાઇનનો આવિષ્કાર કર્યો.

## વોટર પોલો 
ઈ.સ.૧૮૭૭ના વર્ષમાં, વિલ્સને પાણીમાં મોટા દડા વડે રમી શકાય તેવી રમતનું બંધારણ તૈયાર કર્યું, જે રમતને તેમણે "aquatic football" એટલે કે "જલીય ફુટબૉલ" એવા નામ વડે ઓળખાવી હતી. પ્રથમવાર આ રમત અબેર્ડિનશાયર, સ્કોટલેન્ડ ખાતે રિવર ડી(en:River Dee) નામની નદીના કિનારા પર બોન એકોર્ડ ફેસ્ટીવલ નામના ઉત્સવ અંતર્ગત રમાઈ હતી. આ સમયે આઠથી દસ ફૂટ ઊંચા ધ્વજો કિનારા પર લગાવવામાં આવ્યા હતા, તેમ જ "ઇન્ડીઅન રબર" નામના નરમ રબરનો બનેલો સોફ્ટ બોલ, જેને "પુલુ" કહેવામાં આવે છે તેનો ઉપયોગ ખેલાડીઓએ કર્યો હતો. આ ઉત્સવના સમાપન વેળા એક કુસ્તી સ્પર્ધા રાખવામાં આવી હતી, જે લોકપ્રિય બનવાનું કારણ પાણીની આ રમતના દર્શકો જ હતા.
ઈ.સ.૧૮૮૫ના વર્ષમાં સ્વિમીંગ એસોસીએશન ઓફ ગ્રેટ બ્રિટન, દ્વારા "વોટર પોલો"ના નામથી જાણીતી આ રમતને માન્યતા આપી હતી અને વિલ્સન વિલિયમની નિયમાવલી પ્રમાણે આ રમતનું બંધારણ વિકસાવ્યું. પરિણામ સ્વરુપે આજે, આ બંધારણ FINA આંતરરાષ્ટ્રીય નિયમોનો આધાર બન્યું છે. આજે આ રમત યુરોપ, અમેરિકા તેમ જ ઓસ્ટ્રેલિયામાં ફેલાવો પામી લોકપ્રિય બની ગઇ છે.

## જીવન રક્ષા 
ઈ.સ.૧૮૯૧ના વર્ષમાં વિલ્સને જીવન રક્ષાના અભ્યાસને લગતાં અનેક લેખો વિસ્તૃત રીતે તેમ જ ચિત્રો અને ઉદાહરણો સહિત વર્તમાનપત્રો દ્વારા રજુ કર્યાં. આ ઉપરાંત એમણે સ્થાનીક તરણ મંડળોને જીવન રક્ષા ટેકનીકોમાં કુશળતા મેળવવા બદલ પુરસ્કૃત કર્યા. વિલિયમ વિલ્સનની પધ્ધતિઓનું પુસ્તિકા સ્વરુપે વિતરણ કરવામાં આવ્યું, તથા ફળસ્વરુપે એમના યોગદાનને જાણે માન્યતા મળી તેમ એમને રોયલ લાઈફ-સેવિંગ સોસાયટી ()ના પ્રથમ ગવર્નર તરીકે ચુંટાયા હતા.

## બાહ્ય કડીઓ 
*Profile of William Wilson's Contributions to Swimming Techniques, by Cecil Colwin (1999) 
*William Wilson (GBR) Honor Pioneer Contributor, International Swimming Hall of Fame 

શ્રેણી:૧૮૪૪માં જન્મ
શ્રેણી:સ્કોટીશ
શ્રેણી:વોટર સ્પોર્ટ્સ
શ્રેણી:વોટર પોલો
શ્રેણી:તરણ પ્રશિક્ષક
શ્રેણી:અનુવાદ
શ્રેણી:૧૯૧૨માં મૃત્યુ
એપ્રિલ ૨૧

**૨૧ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૧મો (લિપ વર્ષ દરમ્યાન ૧૧૨મો) દિવસ છે. આ દિવસ પછી વર્ષ પુરું થવામાં ૨૫૪ દિવસ બાકી રહે છે.

## મહત્વની ઘટનાઓ
* ઇસ.પૂર્વે ૭૫૩ – રોમુલસ અને રિમસે રોમની સ્થાપના કરી.
* ૧૪૫૧ – અફઘાન રાજા બહલુલ ખાન લોધી, સૈયદ વંશના આલમ શાહને હરાવીને દિલ્હીની ગાદી પર બેઠો, લોધી વંશની શરૂઆત.
* ૧૫૦૯ – હેન્રી ૮માએ બિનસત્તાવાર રીતે ઈંગ્લેન્ડની રાજગાદી પ્રાપ્ત કરી (તેના પિતા હેન્રી ૭માનાં મૃત્યુને કારણે).
* ૧૫૦૯ – છત્રપતિ શિવાજી સંત સમર્થ રામદાસ સ્વામીને મળ્યા.
* ૧૫૨૬ – પાણીપતની પ્રથમ લડાઈ બાબર અને લોદી વંશના આક્રમણકારી દળો વચ્ચે લડવામાં આવી હતી.
* ૧૮૬૩ – બહા ઉ'લ્લાહ કે જેમને બહાઇ ધર્મના સ્થાપક માનવામાં આવે છે, તેમણે પોતાની ચળવળને "He whom God shall make manifest" તરીકે ઘોષિત કરી.
* ૧૯૪૪ – ફ્રાન્સમાં મહિલાઓને મતાધિકાર પ્રાપ્ત થયો.
* ૧૯૬૦ – વોશિંગટનમાં બહાઇ ધર્મની સ્થાપના.
* ૧૯૮૭ – તમિલ વ્યાધ્રો પર શ્રીલંકાનાં શહેર કોલંબોમાં થયેલા કાર બોમ્બ વિસ્ફોટ (કે જેમાં ૧૦૬ વ્યક્તિઓ મૃત્યુ પામી) માટે જવાબદાર ગણાવવામાં આવ્યાં.
* ૧૯૯૪ – ભારતીય રિઝર્વ બેંકે ધિરાણ નીતિ હળવી કરી, થાપણો ઉપર મહત્તમ વ્યાજ મર્યાદા (૧૩%) નિયત કરવામાં આવી.
* ૧૯૯૪ – સૌર મંડળની બહારનાં પ્રથમ ગ્રહની શોધ થયાની ઘોષણા કરવામાં આવી.
* ૧૯૯૭ – ભારતના ૧૨મા વડાપ્રધાન તરીકે ઇન્દ્ર કુમાર ગુજરાલનાં શપથ ગ્રહણ.

## જન્મ
* ૧૮૩૫ – નંદશંકર મહેતા, કરણ ઘેલો નવલકથાથી પ્રસિધ્ધ થયેલ ગુજરાતી સાહિત્યનાં આદિ નવલકથાકાર.
* ૧૯૨૬ – યુનાઇટેડ કિંગડમની રાણી એલિઝાબેથ દ્વિતીય.

## અવસાન
* ૧૯૦૦ – વિક્રમતજી ખીમોજીરાજ, જેઠવા રાજપૂત વંશના પોરબંદર રજવાડાના શાસક. (જ. ૧૮૧૯)
* ૧૯૧૦ – માર્ક ટ્વેઇન, અમેરીકન લેખક. (જ. ૧૮૩૫)
* ૧૯૩૮ – મુહમ્મદ ઇકબાલ, ઉર્દૂ અને ફારસી ભાષા કવિ, દાર્શનિક અને નેતા. (જ. ૧૮૭૭)
* ૨૦૧૩ – શકુંતલા દેવી, ભારતીય ગણિતશાસ્ત્રી અને લેખક. "માનવ કમ્પ્યુટર" તરીકે પ્રખ્યાત. (જ. ૧૯૨૯)

## તહેવારો અને ઉજવણીઓ
*બહાઇ ધર્મ – રિઝવાન તહેવારનો પ્રથમ દિવસ.
*રોમ – શહેરનો સ્થાપના દિન.

## બાહ્ય કડીઓ
* બી.બી.સી.(BBC): આજનો દિવસ
----

શ્રેણી:એપ્રિલ
જમદગ્નિ

**જમદગ્નિ** એક પ્રાચીન ગોત્રકાર વૈદિક ઋષિ અને ભૃગુકુળના મહર્ષિ ઋચિક મુનિને ગાધિ રાજાની કન્યા સત્યવતીને અવતર્યા હતા. તેમની ગણના સપ્તર્ષિઓમાં કરવામાં આવે છે. વિશ્વામિત્રની સાથે તે પણ વસિષ્ઠના વિપક્ષી હતા. 

## જન્મ
હરિશ્ચંદ્રના નરમેધ યજ્ઞમાં તે અધ્વર્યુ હતો. જમદગ્નિ ઉત્પત્તિ સંબંધી લખેલું છે કે ઋચિક ઋષિએ પોતાની સ્ત્રી સત્યવતી, જે ગાધિ રાજાની પુત્રી હતી, તેને તથા તેની માને માટે બે ભિન્નગુણવાળા ચરુ તૈયાર કર્યા હતા. બંને ચરુ પોતાની સ્ત્રી સત્યવર્તીને આપીને તેને બતાવી આપ્યું હતું કે ઋતુસ્નાન પછી આ ચરુ તમારે ખાવો અને બીજો ચરુ તમારી માતાને ખવરાવવો. સત્યવતીએ બંને ચરુ પોતાની માતાને આપી તે સંબંધી બધી હકીકત તેને કહી. તેની માતાએ જાણ્યું કે ઋચિકે પોતાની સ્ત્રી માટે અધિક ઉત્તમ ગુણવાળો પુત્ર ઉત્પન્ન થાય એવો ચરુ બનાવ્યો હશે. તેથી તેનો ચરુ પોતે ખાઈ ગઈ અને પોતાનો ચરુ તેને ખવરાવી દીધો. જ્યારે બંને ગર્ભવતી થઈ ત્યારે ઋચિક પોતાની સ્ત્રીનાં લક્ષણ દેખી સમજી ગયા કે ચરુ બદલાઇ ગયો છે. ઋચિકે પોતાની સ્ત્રીને કહ્યું કે મેં તમારા ગર્ભમાં નિષ્ઠ પુત્ર અને તમારી માતાના ગર્ભમાં મહાબલી અને ક્ષાત્ર ગુણવાળો પુત્ર ઉત્પન્ન કરવા માટે ચરુ તૈયાર કર્યા હતા, પણ તમે ચરુ બદલી નાખ્યા. આ ઉપરથી સત્યવતી દુ:ખી થઇ અને પોતાના પતિને એવો કોઈ પ્રયત્ન કરવા પ્રાર્થના કરી કે જેથી પોતાના ગર્ભમાં ઉગ્ર ક્ષત્રિય ઉત્પન્ન ન થાય અને જો તે અનિવાર્ય હોય તો તે પોતાની પુત્રવધૂના ગર્ભમાં ઉત્પન્ન થાય. આ પ્રમાણે સત્યવતીના ગર્ભથી જમદગ્નિ અને તેની માતાના ગર્ભથી વિશ્વામિત્રનો જન્મ થયો. આને લીધે જમદગ્નિમાં પણ ઘણે અંશે ક્ષત્રિયોચિત ગુણો હતા. નામ પ્રમાણે તે બહુ જલદ સ્વભાવના ઋષિ હતા. 

## લગ્ન અને સંતાન
તે રાજા પ્રસેનજિતની પુત્રી રેણુકા સાથે પરણ્યા હતા. તેને પાંચ પુત્ર થયા હતા, તેમાં સૌથી નાના પુત્ર પરશુરામ હતા. એક વાર રેણુકા સ્નાન કરવા નદીએ ગયા ત્યારે ચિત્રરથ ગાંધર્વ અને તેની રાણી જળક્રીડા કરતાં હતાં. તેમની ક્રીડા જોઈ રેણુકાને કામની અસર થઈ. સ્નાન કર્યા વગર તેને આવેલાં જોઈ ઋષિ ગુસ્સે થયા. એક પછી એક તેણે પોતાના પુત્રોને તેમની માતાનો શિરચ્છેદ કરવા કહ્યું. કોઈએ આજ્ઞા પાળી નહિ. તેને તેણે પાષાણતુલ્ય જડ કરી દીધા. છેવટ પરશુરામે પિતાની આજ્ઞા પાળી રેણુકાનું માથું પોતાના કુહાડાથી ઉડાડી મૂક્યું. જમગગ્નિએ પ્રસન્ન થઈ વર માગવાનું કહેતાં તેણે પોતાની માતાને સજીવન કરવાનો અને પોતાના ભાઈઓને જેવા હતા તેવા કરવાનો વર માગ્યો. જમદગ્નિએ રેણુકાને સજીવન કરી. તે પછી તેણે ક્રોધનો તદ્દન ત્યાગ કર્યો. 

## ક્રોધની પરીક્ષા
એક સમયે ક્રોધદેવે ધાર્યું કે આણે તો મને નિશ્ચયાત્મક છોડ્યો કે કેમ તે જોઉં. પછી જમદગ્નિના આશ્રમમાં પિતૃતિથિ હતી ત્યારે એક સર્પરૂપ ધારણ કરીને પિતૃને માટે કરેલા દૂધપાકમાં પોતાનું ઝેર નાખી તેને બોટ્યો. પણ ઋષિને ક્રોધ ન આવતાં તેણે દૂધપાકને નિર્વિષ કર્યો. એક સમયે કાર્તવીર્યાર્જુન પોતાની સેના સહિત જમદગ્નિના આશ્રમમાં આવ્યો. પોતાની પાસે કામધેનુ હોવાથી ઋષિએ સઘળાનું ઊંચા પ્રકારે આતિથ્ય કર્યું. આ જોઇને એણે બળાત્કારે કામધેનુ લઈ લીધી, તોપણ એને ક્રોધ આવ્યો નહિ. કાર્તવીર્યની પાસેથી પરશુરામે પોતે કામધેનુને છોડાવી આણી પાછો આશ્રમધર્મ ચાલુ કર્યો. પરશુરામે કાર્તવીર્યને માર્યો હતો. તેનું વેર રાખીને તેના પુત્રોએ પરશુરામ આશ્રમમાં ન હોય એવો લાગ સાધીને જમદગ્નિને કાપી નાખ્યા. પરશુરામે એમને પુન: સજીવન કર્યા અને પૃથ્વી નિ:ક્ષત્રીય કરવાની પ્રતિજ્ઞા લીધી. વિષ્ણુનું ધનુષ્ય ઋચિકે જમદગ્નિને આપેલ હતું.

## સ્ત્રોત
*ભગવદ્ગોમંડલ , જ્ઞાનકોશ
* અંગ્રેજી વિકિપીડિયા

શ્રેણી:હિંદુ ધર્મ
શ્રેણી:પુરાણ કથા
શ્રેણી:ઋષિઓ
એપ્રિલ ૨૩

**૨૩ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૩મો (લિપ વર્ષ દરમ્યાન ૧૧૪મો) દિવસ છે. આ દિવસ પછી વર્ષ પુરું થવામાં ૨૫૨ દિવસ બાકી રહે છે.

## મહત્વની ઘટનાઓ 
* ૧૫૯૭ – વિલિયમ શેક્સપિયરનું નાટક *The Merry Wives of Windsor* (વિન્ડસરની ખુશમિજાજ પત્નિઓ) પ્રથમ વખત ઇંગ્લેન્ડની રાણી એલિઝાબેથ (પહેલી)ની હાજરીમાં ભજવવામાં આવ્યું.
* ૧૬૩૫ – અમેરિકાની પ્રથમ સરકારી શાળાની સ્થાપના.
* ૧૬૬૦ – સ્વીડન અને પોલેન્ડ વચ્ચે ઓલિવા સંધિ.
* ૧૯૧૪ – શિકાગોમાં રીગલી ફિલ્ડ (તત્કાલીન વીઘમાન પાર્ક) ખાતે બેઝબોલની પ્રથમ રમત રમાઈ.
* ૧૯૨૯ – ચંદુલાલ શાહ અને ગોહર દ્વારા મુંબઇમાં રણજીત ફિલ્મ કંપનીની સ્થાપના.
* ૧૯૩૦ – પેશાવરમાં (હાલ પાકિસ્તાનમાં) રમખાણો ફાટી નિકળ્યા, જેમાં એક બ્રિટિશર સહિત ૨૦ વ્યક્તિઓનાં મોત.
* ૧૯૩૫ – પોલેન્ડમાં બંધારણને માન્ય કરવામાં આવ્યું.
* ૧૯૪૯ – ચાઇનીઝ ગૃહયુદ્ધ: પીપલ્સ લિબરેશન આર્મી નેવીની સ્થાપના.
* ૧૯૭૧ – બાંગ્લાદેશ મુક્તિ યુદ્ધ: પાકિસ્તાન આર્મી અને રઝાકર (પાકિસ્તાન આર્મી દ્વારા આયોજિત પૂર્વ પાકિસ્તાની અર્ધલશ્કરી દળ) દ્વારા પૂર્વ પાકિસ્તાન (હવે બાંગ્લાદેશ)ના જાથિભંગા વિસ્તારમાં આશરે ૩,૦૦૦ હિન્દુ શરણાર્થીઓનો હત્યાકાંડ.
* ૧૯૮૫ – કોકા-કોલાએ તેની ફોર્મ્યુલા બદલીને નવી કોક બજારમાં મૂકી. મોટાપાયે નકારાત્મક પ્રતિસાદને પરિણામે ત્રણ મહિનાથી પણ ઓછા સમયમાં મૂળ ફોર્મ્યુલા બજારમાં પાછી મૂકાઈ.
* ૧૯૮૭ – સર્વોચ્ચ અદાલતનાં ચુકાદામાં હિંદુ વિધવાને સંપત્તિનો પુરેપુરો હક્ક આપવામાં આવ્યો. (હિંદુ વારસા ધારો ૧૯૫૭)
* ૧૯૯૦ – નામીબીઆ, યુનાઈટેડ નેશન્સનું ૧૬૦મું અને કોમનવેલ્થ દેશોનું ૫૦મું સભ્ય રાષ્ટ્ર બન્યું.
* ૧૯૯૩ – શ્રીલંકન રાજકારણી લલિત અથુલાથમુદાલીની પશ્ચિમી પ્રાંત માટેની પ્રાંતીય પરિષદની ચૂંટણીના લગભગ ચાર અઠવાડિયા પહેલા એક સભાને સંબોધતા હત્યા કરવામાં આવી.
* ૧૯૯૯ –  નાટો એ યુગોસ્લાવિયાના ફેડરલ રિપબ્લિક સામેના હવાઈ અભિયાનના ભાગરૂપે સર્બિયાના રેડિયો ટેલિવિઝનના મુખ્યમથક પર બોમ્બ મારો કર્યો.
* ૨૦૦૫ – "મી એટ ધ ઝૂ" નામનો પહેલો યુટ્યુબ વીડિયો સહ-સ્થાપક જાવેદ કરીમે પ્રકાશિત કર્યો.

## જન્મ 
* ૧૫૦૪ – જુલિયસ સિઝર, ઇટાલીયન તત્ત્વચિંતક (અ. ૧૫૫૮)
* ૧૫૦૪ – ગુરુ અંગદ, શિખ ધર્મ ગુરુ
* ૧૫૬૪ – વિલિયમ શેક્સપીયર, પ્રખ્યાત અંગ્રેજ લેખક અને અભિનેતા (અ. ૧૬૧૬)
* ૧૯૭૯ – યાના ગુપ્તા, ભારતીય અભિનેત્રી
* ૧૯૯૦ – દેવ પટેલ, બ્રિટિશ-ભારતીય અભિનેતા (સ્લમ ડોગ મિલિયોનેર)

## અવસાન 
* ૧૯૨૬ – માધવરાવ સાપરે, મહાન રાજકારણી
* ૧૯૬૮ – બડે ગુલામ અલી ખાં, પ્રખ્યાત ગઝલ ગાયક.
* ૧૯૯૨ – ભારત રત્ન સત્યજીત રે, આંતરરાષ્ટ્રીય ખ્યાતિ પ્રાપ્ત ભારતીય ફિલ્મ નિર્માતા-દિગ્દર્શક.

## તહેવારો અને ઉજવણીઓ 
* યુ.કે.માં સેન્ટ જ્યોર્જીસ ડે
* વિશ્વ પુસ્તક દિન

## બાહ્ય કડીઓ
* બી.બી.સી.(BBC): આજનો દિવસ
----

શ્રેણી:એપ્રિલ
નંદિની

**નંદિની** કામધેનુ ગાયની પુત્રી હતી જે વસિષ્ઠ ઋષિ પાસે હતી. દિલીપ રાજાએ તેને વનમાં ચરતી વખતે સિંહથી બચાવી હતી અને તેની આરાધનાથી તેણે રઘુ નામે પુત્ર મેળવ્યો હતો. 

## કથા 
મહાભારતમાં પ્રમાણે દ્યો નામનો વસુ પોતાની સ્ત્રીના કહેવાથી નંદિનીને વસિષ્ઠના આશ્રમમાંથી ચોરી લાવ્યો હતો, જેથી વસિષ્ઠના શાપથી તેણે ભીષ્મ બની આ પૃથ્વી ઉપર લેવો પડ્યો હતો. જ્યારે વિશ્વામિત્ર ઘણા લોકોને પોતાની સાથે લઈને એક વાર વસિષ્ઠને ત્યાં ગયા, ત્યારે વસિષ્ઠે આ ગાયથી બધું મેળવીને બધા લોકોનો સત્કાર કર્યો હતો. આ જોઈને વિશ્વામિત્રે વસિષ્ઠ પાસે આ ગાય માગી, પણ જ્યારે વસિષ્ઠે તે ન આપી, ત્યારે વિશ્વામિત્ર જબરજસ્તીથી તેને લઈ ચાલ્યા. રસ્તામાં તેને ચલાવવાથી તેના શરીરનાં જુદાં જુદાં અંગોમાંથી મ્લેચ્છો અને યવનોની મોટી સેના નીકળી પડી, જેણે વિશ્વામિત્રને હરાવી તેની પાસેથી ગાયને છોડાવી.

## સંદર્ભ 
શ્રેણી:મહાભારત
શ્રેણી:હિંદુ ધર્મ
યયાતિ

નહુષ રાજાના બીજા પુત્ર, શુક્રકન્યા દેવયાનીના પતિ **યયાતિ** યદુવંશના પુર્વજ હતા. તેમના મોટા ભાઈ યતિ વિરક્ત થવાથી અરણ્યમાં શેષ જીવન વ્યતિત કરવા ગયા તેથી યયાતિ પિતાની પછી રાજ્યના અધિકારી થયા. 

## જીવન 
યયાતિની વાર્તા *ભગવદ પુરાણ*ના નવમાં પ્રકરણમાં કહેવામાં આવી છે.

એકવાર જંગલમાં મૃગિયા રમતા-રમતા એક કૂવામાં તેમણે શુક્રકન્યા દેવયાનીને પડેલી જોઈ અને તેને બહાર કાઢી. દેવયાની તેમના રુપ અને પરાક્રમ થી મોહિત થઇ અને તેની ઇચ્છાથી તેના શુક્રાચાર્યએ તેને યયાતિ સાથે પરણાવી. લગ્નમાં વસ્તુઓની સાથે વૃષપર્વાની કન્યા શર્મિષ્ઠા પણ તેની દાસી તરીકે તેની સાથે ગઈ. દેવયાનીને યદુ અને તુર્વસુ એમ પુત્રો થયા. આ બાજુ, ખાનગીમાં યયાતિથી શર્મિષ્ઠાને અનુ, દ્રુહ્યુ અને પુરુ એવા ત્રણ પુત્ર થયા. જ્યારે દેવયાનીને ખબર પડી કે શર્મિષ્ઠાને યયાતિથી પુત્રો થયા છે ત્યારે તે ગુસ્સે થઇને પિતાને ઘેર ચાલી ગઈ. આ વાતની જાણ થતા શુક્રાચાર્યે યયાતિને શાપ આપ્યો કે તું જરાગ્રસ્ત થા. શુક્રાચાર્યની બહુ પ્રાર્થના કરતાં તેમણે કહ્યું કે જો તારા પુત્રને તારી વૃદ્ધાવસ્થા આપીશ તો તું તરુણ થઈ શકીશ. પરંતુ તેના સૌથી નાના પુત્ર પુરુ સિવાય કોઈએ વૃદ્ધાવસ્થા લેવાની ના પાડી. આમ, પુરુના તારુણ્ય વડે યયાતિએ દેવયાની સાથે યથેચ્છ વિષયસુખ ભોગવ્યું ને પછી વૈરાગ્ય થતાં પુત્રનું તારુણ્ય પાછું આપ્યું અને તેને રાજય સોપ્યું.

## સ્ત્રોત
શ્રેણી:હિંદુ ધર્મ
શ્રેણી:પૌરાણિક કથા
શ્રેણી:પૌરાણિક પાત્રો
ઋચીક

ભારતીય ઉપખંડના મહત્વના અને પ્રાચીન એવા હિંદુ ધર્મના પુરાણોમાં વર્ણવ્યા અનુસાર ઔર્વ ઋષિના પુત્ર અને જમદગ્નિના પિતા **ઋચીક** મહાન તપસ્વી ઋષિ હતા. 

## સ્ત્રોત 
* ભગવદ્ગોમંડલ , જ્ઞાનકોશ

શ્રેણી:રામાયણ
શ્રેણી:ઋષિઓ
શ્રેણી:હિંદુ ધર્મ
એરથાણ

**એરથાણ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા કુલ ૯ (નવ) તાલુકાઓ પૈકીના એક એવા પલસાણા તાલુકામાં આવેલું ગામ છે. સુરતથી ૧૭ કી.મી. પૂર્વે અને નેશનલ હાઇવે-૮ (બલેશ્વર)થી ત્રણ કી.મી.પશ્ચિમે આવેલાં એરથાણ ગામના લોકોના વ્યવસાયોમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી ની સવલતો પ્રાપ્ય છે.

શ્રેણી:પલસાણા તાલુકો
જનક

ભારતીય ઉપખંડના સૌથી મહત્વના તથા પ્રાચીન એવા હિંદુ ધર્મના સૌથી વધુ મહત્વ ધરાવતા મહાકાવ્ય ગ્રંથ રામાયણમાં વર્ણવ્યા મુજબ તત્ત્વજ્ઞાની વિદેહ અથવા મિથિલા નગરીના રાજા **જનક** બ્રહ્મવિદ્યાના ઉત્તેજક અને યોગીશ્વર યાજ્ઞવલ્ક્યના શિષ્ય અને ભગવાન શ્રીરામચંદ્રના સસરા; સીતાના પિતા હતા. મહાભારતના વનપર્વ અનુસાર જનકરાજાનાં રાજ્યમાં બંદી, કહોડ અને અષ્ટાવક્ર જેવાં વિદ્વાનો હતાં.

મહાભારતનાં શાંતિપર્વ અનુસાર તેમનાં ગુરૂ પંચશિખા હતાં. રાજા જનકે જ્યારે સંસાર છોડવાનો નિર્ણય કર્યો ત્યારે તેમનાં પત્નીએ સંસારમાં રહીને પણ બ્રહ્મજ્ઞાન મેળવી શકાય તેવું જ્ઞાન આપ્યું. આ પર્વમાં તેમનો સંવાદ વિવિધ લોકો જેવાં કે અશ્માઋષિ , પરાશર , યોગિની સુલભા તથા વ્યાસપુત્ર શુકદેવ સાથે થયો હતો. 'પરાશર ગીતા' , 'વ્યાધ ગીતા' અને ' અષ્ટાવક્ર ગીતા' માં પણ તેમનો ઉલ્લેખ મળે છે. તેમનાં પુરોહિત ગૌતમપુત્ર શતાંનદ હતાં. ભગવાન વિષ્ણુએ જનકની પરીક્ષા કરવા મિથિલા નગરી સળગાવી નાખી પણ જનક બ્રહ્મરત થઈને કાંઈ પણ ચિંતા ન કરી આથી પ્રસન્ન વિષ્ણુએ પહેલાં જેવી મિથિલા કરી આપી.

બૃહદારણ્યક ઉપનિષદ અને શતપથ બ્રાહ્મણ  અનુસાર જનકની સભામાં યાજ્ઞવલ્યક ઋષિ , સોમશ્રવા , અશ્વલ , જરાત્કારુપુત્ર આર્તભાગ , ભુજ્યુ ,  ઉષસ્તિ ચાક્રાયણ , ક્હોડ , આરુણિપુત્ર ઉદ્દાલક , શાકલ્ય અને ગાર્ગી વાચક્નવી જેવાં જ્ઞાનીઓ હતાં.

ઉપેન્દ્રભંજની 'વૈદેહી વિલાસ' નામની કૃતિ અનુસાર જ્યારે જનક વનમાં તપસ્યા કરતા હતાં ત્યારે મેનકા નામની અપ્સરા સ્વર્ગે જતી હતી ત્યારે જનકને ઇચ્છા થઇ કે તેમને પણ આવી સુંદર પુત્રી હોય તો સારૂ મેનકાએ પ્રસન્ન થઈ વર આપ્યું કે તેમની પુત્રી પણ મારાં જેવી સુંદર હશે.

'અદભુત રામાયણ' અનુસાર રાવણે તેજસ્વી ઋષિઓને મારી તેમનું લોહી એક ઘડામાં ભર્યું. તેમાંથી એક ઋષિએ શ્રાપ આપ્યો આ ઘડો તારો વિનાશ કરશે . એકવાર ભૂલથી મંદોદરી તે ઘડાને ઝેર સમજી પી ગયા અને એક પુત્રીને જન્મ આપ્યો. મંદોદરીએ તેને દૂર મિથિલામાં દાટી દીધી. જ્યારે મિથિલામાં દુષ્કાળ પડ્યો ત્યારે જનક સોનામાં હળથી જમીન ખોદતાં સીતા મળી હતી.

જૈનધર્મની કથાઓ અને બૌદ્ધધર્મની જાતક-કથામાં પણ 'જનક' નો ઉલ્લેખ મળે છે.

જનકનાં પત્નીનું નામ રામાયણનાં વિવિધ સંસ્કરણો અલગ અલગ છે, જેમ કે જૈન ગ્રંથ ' પૌમ્યચરિત્ર ' અનુસાર તેમનું નામ વિદેહ , 'વાસુદેવ હિંદી' અનુસાર ધારિણી , તુલસીદાસની રામાયણમાં તેમનું નામ ' સુનયના' અમુક જગ્યાએ  'સુનેત્રા' મળે છે.

## વંશ
*વિદેહ વંશ*ના પ્રત્યેક રાજાનું સામાન્ય નામ. એનું કારણ એમ છે કે એ મૂળ પુરુષ કેવળ પિતાના જ દેહથી નિર્માણ થયો હતો. વૈવસ્વત મનુના મોટા પુત્ર ઈક્ષ્વાકુના સો પુત્ર માંહેના બીજા પુત્ર નિમિ રાજાને વસિષ્ઠનો શાપ હતો. એનો દેહ પડી ગયા પછી બ્રાહ્મણોએ એના દેહનું મંથન કર્યું અને તેમાંથી એક પુરુષ નિર્માણ કર્યો. એનું નામ મિથિનામા જનક. ત્યાર પછીના દરેકને આ નામ લાગુ પડ્યું. સીતાજી આ કુળમાં થયેલ સીલધ્વજની પુત્રી હતી. સીતાના પિતા જનક તેની પછી વીસમા રાજા થયા. તેને કોઈ ઉત્પન્ન કરનાર નહિ હોવાથી જનક અથવા વિદેહ કહેવાયા. એના વંશના સર્વ જનક અથવા વિદેહ વંશ જ કહેવાય છે. 

રામાયણ અનુસાર નિમિનો પુત્ર મિથિ અને તેના પુત્રનું નામ જનક હતું. તેનો પુત્ર ઉદવસુ , તેનો પુત્ર નંદીવર્ધન , તેનો પુત્ર દેવરાત , તેનો બૃહદરથ , તેનો  મહાવીર , તેનો સુર્ધિતિ , તેનો ધૃષ્ટકેતુ , તેનો હયાશ્વ , તેનો  મારૂ , તેનો  પ્રતિન્ધક , તેનો ર્કિતિરથા , તેનો  દેવમીઢ , તેનો વિબુધ , તેનો મહાદ્રીક , તેનો ર્કિતિરથ , તેનો મહારોમા , તેનાં સ્વર્ણરોમા , તેનાં હશ્વરોમા અને તેનાં ક્ષીરધ્વજ જનક થયાં.

## સંદર્ભ 
* ભગવદ્ગોમંડલ , જ્ઞાનકોશ

શ્રેણી:રામાયણ
શ્રેણી:હિંદુ ધર્મ
શ્રેણી:પૌરાણિક પાત્રો
રાજવડ(બારડોલી)

**રાજવડ(બારડોલી)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના બારડોલી તાલુકામાં આવેલું ગામ છે. રાજવડ ગામમાં હળપતિ તેમ જ પાટીદારોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, સૂરણ, પપૈયાં, કેરી તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

શ્રેણી:સુરત જિલ્લો
શ્રેણી:બારડોલી તાલુકો
અંબાડી (તા. ઉમરપાડા)

**અંબાડી(ઉમરપાડા)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ઉમરપાડા તાલુકાનું ગામ છે. અંબાડી ગામના લોકોના મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામ જંગલ વિસ્તારમાં આવેલું ડુંગરાળ ભૂપૃષ્ઠ ધરાવતું ગામ છે. અહીં મુખ્યત્વે વસાવા જાતિના આદિવાસી લોકો રહે છે. ગામના લોકો ડાંગર, જુવાર, વરાઇ, નાગલી વગેરે ધાન્યોની ખેતી કરે છે. ગામના કેટલાક લોકો જંગલમાંથી પ્રાપ્ત થતી લાકડા સિવાયની વસ્તુઓ(ખોરાક તરીકે વાપરી શકાય તેવી તેમ જ વેચાણ કરી પૈસા મેળવી શકાય તેવી વસ્તુઓ) મેળવી તેના વડે પણ જીવન ગુજારે છે.

શ્રેણી:સુરત જિલ્લો
શ્રેણી:ઉમરપાડા તાલુકો
વરાઇ (સંદિગ્ધ)

**વરાઇ** શબ્દ એક કરતાં વધુ પાનાંઓ જોડાયેલાં હોઈ શકે છે:

* વરાઇ - પારડી તાલુકામાં આવેલું એક ગામ.
* વરાઇ - એક હલકું ધાન્ય.
રાજપૂત

**રાજપૂત** કે **રજપૂત** એ ભારત દેશનાં હિંદુ ધર્મ માં ક્ષત્રિય કુળની એક મુખ્ય જ્ઞાતિ છે. રાજપૂત શબ્દ એ રાજપુત્રનો અપભ્રંશ છે, જે વેદ, રામાયણ અને મહાભારત જેવા ધર્મગ્રંથોમાં જોવા મળે છે. રાજપૂત શબ્દ આ દેશમાં મુસલમાનો આવ્યા બાદ પ્રચલિત થયો છે. પ્રાચીન કાળમાં રાજકુમાર અથવા રાજવંશના લોકો રાજપુત્ર કહેવાતા હતા, એટલા માટે ક્ષત્રિયવર્ગના બધા લોકોને મુસલમાનો, રાજપૂત કહેવા લાગ્યા.

## સંદર્ભો
શ્રેણી:જ્ઞાતિ
શ્રેણી:ભારતની જ્ઞાતિઓ
શ્રેણી:ક્ષત્રિય
વાલ્મિકી

**વાલ્મીકી** ઋષિ હતા, જેમણે રામાયણની રચના કરી હતી.

## બ્રહ્મજ્ઞાન 
એક વખત તે અરણ્યમાં લૂંટને માટે ફરતા હતા ત્યાં એક મહર્ષિને જોઈને તેની પાસે જે હોય તે માગ્યું. ઋષિએ તેને કહ્યું કે, જેને માટે તું પાપ કરે છે તે તારાં સગાંઓને પૂછી આવ કે, તેઓ તારા પાપમાં ભાગીદાર થશે? કુટુંબીઓને પૂછતાં તેઓએ ના કહી. આથી તેને બહુ ખોટું લાગ્યું અને ઋષિને શરણે ગયા. તેથી તે મહર્ષિ તેને રામનામનો જપ કરવાનું કહી અંતર્ધાન પામ્યા.

### નામ 
મહર્ષિ જતાં તે ત્યાં જ જપ કરતા કરતા એટલા કાળ પર્યંત બેઠા કે, તેના શરીર ઉપર ઉધઈના રાફડા થઈ ગયા. પછી એ જ ઋષિએ આવી તેને એ રાફડામાંથી કાઢયા. રાફડાને સંસ્કૃતમાં *વલ્મીક* કહે છે તે ઉપરથી તેનું વાલ્મીકિ એવું નામ પડયું. તે પછી તેની ગણના ઋષિમાં થવા લાગી.

## સંસ્કૃત આદ્યકવિ 
તેઓ તમસા નદીને કાંઠે વિશ્રામ કરી રહ્યા. તેમના શિષ્યોમાં ભારદ્વાજ ઋષિ મુખ્ય હતા. એક વખત તે નદીએ સ્નાન કરવા ગયેલા. સ્નાન કરતાં કરતાં સામેના વૃક્ષ પર કૌંચ પક્ષીનાં જોડાં ઉપર તેમની નજર પડી. એ જોડાંમાંનો નર જે કામાસક્ત બન્યો હતો તેને એક શિકારીએ બાણ વડે વીંધી નાખ્યો. તેથી પાછળ રહેલા પક્ષીને અતિશય શોક થયો. આથી વાલ્મીકિના હૃદયમાં એટલી બધી દયા ઊપજી કે, તેમના મુખમાંથી અનુષ્ટુપ છંદોબદ્ધ વાણી નીકળી.

: मा निषाद प्रतिष्ठां त्वमगमः शाश्वतीः समाः।
: यत्क्रौंचमिथुनादेकम् अवधीः काममोहितम्॥

પાછળથી બ્રહ્મદેવની આજ્ઞા પ્રમાણે પરમેશ્વરના જે નામ વડે પોતે પાવન થયા હતા તેના જ નામ ઉપર શતકોટિ કાવ્ય તેણે રચ્યું. આ પહેલાં કોઈ પણ નિયમિત કાવ્ય હતું જ નહિ. આ કાવ્ય પ્રથમ જ રચાયેલું અને કવિ પણ પહેલા જ હોઈ ને વાલ્મીકિને **આદ્યકવિ** કહેવાય છે.

સંસ્કૃતના આદિ કવિ વાલ્મીકિએ રામાવતારની સાઠ હજાર વર્ષ પહેલાં જ દિવ્યદ્રષ્ટિથી રામાયણની રચના કરી હતી. તેમણે રચેલો ગ્રંથ વાલ્મીકિ રામાયણ આજે પણ સુપ્રસિદ્ધ છે. તે કાવ્યના સુબોધથી લાખો મનુષ્ય સુબુદ્ધિ તથા સુનીતિ શીખ્યા છે અને હજુ પણ એ ગ્રંથનો લાભ લેવાય છે. આ કવિ જેવા સંસ્કૃત ભાષામાં નવ રસમય વર્ણન કરવામાં બીજા થોડા જ કવિ થયા હશે. આ મહર્ષિની પવિત્રતા રામચંદ્રજી પણ જાણતા હતા. વનવાસ દરમિયાન રામ ચિત્રકૂટ ઉપર વાલ્મીકિને આશ્રમે આવી ઘણા દિવસ રહ્યા હતા. વળી ધોબીના વચનથી રામે સીતાને વનમાં મોકલ્યાં ત્યારે વાલ્મીકિ પોતાના ગંગા કિનારા ઉપરના આશ્રમે સીતાને તેડી લાવ્યા હતા. આ ઋષિએ લવ અને કુશને વેદ, ધનુર્વિદ્યા વગેરે શાસ્ત્રનું શિક્ષણ આપ્યું હતું. રામચંદ્રજીનો વાલ્મીકિ ઉપર પૂર્ણ ભાવ હતો તેથી તેમણે તેમની સલાહ લઈ પ્રજાહિતનાં કાર્યો કરેલાં છે.  

તેમનું રચેલું "વાલ્મીકી રામાયણ" અને આધ્યાત્મ રામાયણ એટલે કે "યોગ વશિષ્ઠ" સંસ્કૃત ભાષાના સૌથી પ્રાચીન ગ્રંથ માનવામાં આવે છે

## સંદર્ભ 
* 

શ્રેણી:રામાયણ
શ્રેણી:ઋષિઓ
ચૈત્ર વદ ૧૨

**ચૈત્ર વદ ૧૨**ને ગુજરાતીમાં **ચૈત્ર વદ બારસ** કે **ચૈત્ર વદ દ્વાદશી** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો સતાવીસમો દિવસ છે, જ્યારે શક સંવત મુજબ વર્ષના પહેલા મહિનાનો સતાવીસમો દિવસ છે.

## તહેવારો અને ઉજવણીઓ
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
એપ્રિલ ૨૫

**૨૫ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૫મો (લિપ વર્ષ દરમ્યાન ૧૧૬મો) દિવસ છે. આ દિવસ પછી વર્ષ પુરું થવામાં ૨૫૦ દિવસ બાકી રહે છે.

## મહત્વની ઘટનાઓ 
* ૧૭૯૨ –  હાઇવેમેન નિકોલસ જે. પેલેટિયર ગિલોટીન દ્વારા મૃત્યુદંદ આપવામાં આવેલી પ્રથમ વ્યક્તિ બન્યા.
* ૧૭૯૨ –  "લા માર્સિલેઇઝ" (ફ્રેન્ચ રાષ્ટ્રગીત), ક્લાઉડ જોસેફ રુઝટ ડી લિસ્લે દ્વારા રચવામાં આવ્યું.
* ૧૯૦૧ – ન્યુયોર્ક અમેરિકાનું પ્રથમ રાજ્ય બન્યું જ્યાં વાહનોની લાઇસન્સ પ્લેટ જરૂરી બનાવાઇ.
* ૧૯૩૯ – બેટમેન (ચિત્રકથા) (Batman), નું પ્રકાશન કરાયું.
* ૧૯૫૩ – 'ફ્રાન્સિસ ક્રિક'(Francis Crick) અને 'જેમ્સ ડી.વોટસન' (James D. Watson) દ્વારા ડીએનએ(DNA)નાં દ્વિ આવર્ત(double helix) બંધારણની શોધ પ્રસિધ્ધ કરાઇ.
* ૧૯૫૪ – પ્રથમ વ્યવહારુ સૌર કોષ બેલ ટેલિફોન લેબોરેટરીઝ દ્વારા જાહેરમાં પ્રદર્શિત કરવામાં આવ્યો.
* ૧૯૬૧ – 'રોબર્ટ નોયસ'(Robert Noyce)ને 'ઇન્ટિગ્રેટેડ સર્કિટ' (integrated circuit) માટેનાં સર્વહક્કો (patent) પ્રદાન કરાયા. 
* ૧૯૮૩ – 'પાયોનિયર-૧૦' અવકાશયાન યમની ભ્રમણકક્ષાને પાર કરી ગયું.
* ૧૯૯૦ – અવકાશયાન 'ડિસ્કવરી' દ્વારા,'હબલ સ્પેશ ટેલિસ્કોપ'ને તેની ભ્રમણકક્ષામાં ગોઠવાયું.
* ૨૦૦૩ – માનવ સંજનીન યોજના (Human Genome Project), ૨.૫ વર્ષ પછી અપેક્ષાકૃત રીતે સમાપ્ત થઇ.
* ૨૦૦૫ – બલ્ગેરિયા અને રોમાનિયા એ યુરોપિયન સંઘમાં જોડાવા માટે પ્રવેશ સંધિઓ પર હસ્તાક્ષર કર્યા.

## જન્મ 
* ૧૭૯૦ – ગંગા નારાયણ સિંહ, ભૂમિજ બળવાના નેતા, ભારતીય ક્રાંતિકારી (અ. ૧૮૩૩)
* ૧૮૭૪ – ગુલ્યેલ્મૉ માર્કોની, વાયરલેસ પ્રત્યાયનની ભેટ આપનાર નોબલ પારિતોષક વિજેતા. (અ. ૧૯૩૭) 
* ૧૯૧૫ – દીપચંદભાઇ ગાર્ડી

## અવસાન 
## તહેવારો અને ઉજવણીઓ 
* પોર્ટુગલ – આઝાદી દિન.
* ઇજીપ્ત - સિનાઇનો મુક્તિ દિવસ.
* ઇટાલીમાં,નાઝીવાદથી મુક્તિ દિવસ (૧૯૪૫)
* ડીએનએ દિન 
* મેલેરિયા જાગૃતિ દિવસ

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
શ્રેણી:આરોગ્ય
એપ્રિલ ૨૪

**૨૪ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૪મો (લિપ વર્ષ દરમ્યાન ૧૧૫મો) દિવસ છે. આ દિવસ પછી વર્ષ પુરું થવામાં ૨૫૧ દિવસ બાકી રહે છે.

## મહત્વની ઘટનાઓ 
* ૧૧૮૪ ઇ.પૂ. – ગ્રીક લોકો,ટ્રોજન હોર્સ (ટ્રોયનો ઘોડો)નો ઉપયોગ કરી ટ્રોયમાં પ્રવેશ્યા. (પારંપારિક તારીખ)
* ૧૭૦૪ – બ્રિટિશ કોલોનિયલ અમેરિકાનું પ્રથમ નિયમિત અખબાર ધ બોસ્ટન ન્યૂઝ-લેટર પ્રકાશિત થયું.
* ૧૮૩૭ – ભારતના સુરત શહેરમાં લાગેલી ભયાનક આગને કારણે ૫૦૦થી વધુ લોકોના મોત થયા હતા અને ૯૦૦૦થી વધુ મકાનો નાશ પામ્યા હતા.
* ૧૯૫૩ – વિન્સ્ટન ચર્ચિલને રાણી એલિઝાબેથ દ્વિતીય દ્વારા નાઇટની ઉપાધિ આપવામાં આવી.
* ૧૯૬૭ – અવકાશયાત્રી 'વ્લાદિમિર કોમરોવ'નું 'સોયુઝ-૧' અવકાશયાનની પેરાશુટ નિષ્ફળ જતાં અવસાન થયું. તે અવકાશ કાર્યક્રમ દરમિયાન અવસાન પામનાર પ્રથમ મનુષ્ય હતો.
* ૧૯૬૮ – મોરિશિયસ, સંયુક્ત રાષ્ટ્રસંઘનું સભ્ય બન્યું.
* ૧૯૭૦ – પ્રથમ ચાઇનિઝ ઉપગ્રહ,'ડોંગ ફેંગ હોંગ ૧' (Dong Fang Hong I)નું પ્રક્ષેપણ કરાયું.
* ૧૯૯૩ – ભારતમાં પંચાયતી રાજની સ્થાપના કરતો ૭૩મો સંવિધાનિક સુધારો અમલમાં આવ્યો.
* 
## જન્મ 
* ૧૮૪૫ – કાર્લ ફ્રેડરિક જ્યોર્જ સ્પિટલર, સ્વીસ કવિ, નોબલ પુરસ્કાર વિજેતા. (અ. ૧૯૨૪)
* ૧૮૯૨ – ચાંપશી ઉદેશી (‘ચંદ્રાપીડ’), ગુજરાતી સાહિત્યકાર. (અ.૧૯૭૪)
* ૧૯૦૮ – વાયોલેટ આલ્વા, ભારતીય વકીલ, પત્રકાર અને રાજકારણી તથા રાજ્ય સભાના પ્રથમ મહિલા ઉપાધ્યક્ષ (અ. ૧૯૬૯)
* ૧૯૨૯ – ડો.રાજકુમાર, કન્નડ અભિનેતા.
* ૧૯૩૪ – દંડપાણિ જયકાન્તન,  ભારતીય લેખક, પત્રકાર, ફિલ્મ નિર્માતા, વિવેચક અને કાર્યકર્તા. (અ. ૨૦૧૫)
* ૧૯૭૧ – કુમાર ધર્મસેના, શ્રીલંકન ભૂતપૂર્વ ક્રિકેટર અને અમ્પાયર.
* ૧૯૭૩ – સચિન તેંડુલકર, ભારતીય ક્રિકેટર.
*

## અવસાન 
* ૧૯૪૪ – શિવ પ્રસાદ ગુપ્ત, ભારતીય સ્વતંત્રતા ચળવળના નેતા અને મહાત્મા ગાંધી કાશી વિદ્યાપીઠના સ્થાપક (જ. ૧૮૮૩)
* ૧૯૭૨ – જામીની રોય, ભારતીય ચિત્રકાર (જ. ૧૮૮૭)
* ૧૯૭૪ – રામધારી સિંહ ‘દિનકર’, ભારતીય હિન્દી કવિ, નિબંધકાર અને લેખક. (જ. ૧૯૦૮)
* ૧૯૯૯ - નાનાભાઈ ભટ્ટ, ગુજરાતી અને હિંદી ચલચિત્ર દિગ્દર્શક અને નિર્માતા (જ. ૧૯૧૫)

## તહેવારો અને ઉજવણીઓ 
* નેપાળ - પ્રજાસત્તાક દિન, ૨૦૦૬માં સંસદની પુનઃસ્થાપનાની ઉજવણી.
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
હરસણી

**હરસણી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લાના કુલ ૯ (નવ) તાલુકાઓ પૈકીના એક એવા માંગરોળ તાલુકામાં આવેલું  ગામ છે. હરસણી ગામમાં મુખ્યત્વે આદિવાસીઓ ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, જુવાર, તુવર, કપાસ   તેમ જ શાકભાજી જેવાં ખેત-ઉત્પાદનોના પાક લેવામાં આવે છે. આ ઉપરાંત કેટલાક ખેડૂતો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. ગામમાં પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે.

શ્રેણી:સુરત જિલ્લો
શ્રેણી:માંગરોળ તાલુકો
ચીખલી (કામરેજ)

**ચીખલી (કામરેજ)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લામાં આવેલા કામરેજ તાલુકામાં આવેલું  ગામ છે. ચીખલી ગામમાં મુખ્યત્વે આદિવાસીઓ અને પાટીદારો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

ચીખલી (કામરેજ) ગામ ખાતે ત્રણ જુદાં જુદાં મંદિરો તેમ જ વારિગૃહ આવેલું છે. વારિગૃહ સાથે મોટો ખંડ પણ આવેલો છે, જે "વૃંદાવન હોલ" તરીકે ઓળખાય છે. આ ઉપરાંત આ ગામમાં  એક બગીચો પણ બનાવવામાં આવ્યો છે, જેમાં રમવા માટે બાળકો તેમ જ  ચાલવા માટે આબાલવૃધ્ધો હોંશે હોંશે આવે છે.

ગામની કુલ વસ્તી આશરે ૫૦૦ જેટલી છે.    

શ્રેણી:સુરત જિલ્લો
શ્રેણી:કામરેજ તાલુકો
ધોરણ (કામરેજ)

**ધોરણ (કામરેજ)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લામાં આવેલા કામરેજ તાલુકામાં આવેલું  ગામ છે. તાપી નદીના કિનારા પર આવેલ ધોરણ ગામમાં મુખ્યત્વે આદિવાસીઓ અને પાટીદારો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

આ ગામ તાલુકામથકથી આશરે ૯ (નવ) કિલોમીટર જેટલા અંતરે તેમ જ જિલ્લામથકથી ૩૨ (બત્રીસ) કિલોમીટર જેટલા અંતરે આવેલ છે. આ ગામ ખાતે નદીકિનારે પથ્થર પર દેખાતાં ગાયનાં પગલાંને કારણે આ ગામ પ્રખ્યાત બનેલ છે. હાલમાં આ ગાયપગલાને મંદિર ખાતે સ્થાપિત કરવામાં આવેલ છે.

## સંદર્ભો 
શ્રેણી:સુરત જિલ્લો
શ્રેણી:કામરેજ તાલુકો
એપ્રિલ ૨૬

**૨૬ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૬મો (લિપ વર્ષ દરમ્યાન ૧૧૭મો) દિવસ છે. આ દિવસ પછી વર્ષ પુરું થવામાં ૨૪૯ દિવસ બાકી રહે છે.

## મહત્વની ઘટનાઓ 
* ૧૯૩૩ – ગેસ્ટાપો (Gestapo), નાઝી જર્મનીનાં અધિકૃત છુપી પોલીસ દળની રચના કરાઇ.
* ૧૯૬૨ – નાસા (NASA)નું 'રેન્જર-૪' અવકાશયાન,ચંદ્ર પર ટૂટી પડ્યું.
* ૧૯૬૩ – લિબિયા સંવિધાન સંશોધન દ્વારા યુનાઇટેડ કિંગડમ ઓફ લિબિયામાંથી કિંગડમ ઑફ લિબિયા બન્યું તથા ચૂંટણીમાં મહિલા ભાગીદારીની મંજૂરી આપી.
* ૧૯૬૪ – ટાંગાનિકા(Tanganyika) અને ઝાંઝીબાર (Zanzibar)નું એકત્રીકરણ થઇ અને ટાન્ઝાનિયા(Tanzania) દેશનું નિર્માણ થયું.
* ૧૯૭૦ – વિશ્વ બૌદ્ધિક સંપદા સંગઠન અસ્તિત્વમાં આવ્યું. 
* ૧૯૮૬ – સોવિયેત યુનિયન (Soviet Union)માં,હવે યુક્રેઇન (Ukraine), ચર્નોબિલ દુર્ઘટના (nuclear disaster) બની, જે વિશ્વની સૌથી ખરાબ અણુ વિજ મથક દુર્ઘટના ગણાઇ. 
* ૧૯૯૪ – ભૌતિકશાસ્ત્રીઓએ 'ટોપ ક્વાર્ક (top quark) સબએટોમિક પાર્ટિકલ (subatomic particle)'નાં પ્રથમ પુરાવાઓ મળ્યાની જાહેરાત કરી. 
* ૨૦૦૫ – આંતરરાષ્ટ્રીય દબાણ હેઠળ સિરિયાએ લેબેનાનમાંથી તેના ૧૪,૦૦૦ સૈનિકોનું સૈન્ય દળ પાછું ખેંચ્યું અને લેબેનાન પરના તેના ૨૯ વર્ષના સૈન્ય વર્ચસ્વનો અંત આણ્યો.

## જન્મ 
* ૧૯૨૧ – હસિત બૂચ, ગુજરાતી કવિ, વિવેચક, નવલકથાકાર અને વાર્તાકાર. (અ. ૧૯૮૯)
* ૧૯૩૨ – ડૉ. ઈસરાર અહમદ, પાકિસ્તાની ઇસ્લામિક ધર્મશાસ્ત્રી, ફિલસૂફ અને ઇસ્લામિક વિદ્વાન. (અ. ૨૦૧૦)

## અવસાન 
* ૧૯૨૦ - શ્રીનિવાસ રામાનુજન, ભારતીય ગણિતશાસ્ત્રી (જ. ૧૮૮૭)
* ૨૦૨૧ - દાદુદાન ગઢવી, ગુજરાતી કવિ અને લોકગાક (જ. ૧૯૪૦)

## તહેવારો અને ઉજવણીઓ 
* ટાન્ઝાનિયા (Tanzania) – એકત્રીકરણ દિન.
* વિશ્વ બૌદ્ધિક સંપદા દિન (World Intellectual Property Day) (૨૦૦૧ થી). 
## બાહ્ય કડીઓ
* બી.બી.સી.(BBC): આજનો દિવસ

----

શ્રેણી:એપ્રિલ
વૈશાખ સુદ ૩

**વૈશાખ સુદ ૩**ને ગુજરાતીમાં **વૈશાખ સુદ ત્રીજ**, **અખાત્રીજ** અને **અક્ષય તૃતિયા** પણ કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો ત્રીજો દિવસ છે, જ્યારે શક સંવત મુજબ વર્ષના બીજા મહિનાનો ત્રીજો દિવસ છે.

## તહેવારો અને ઉજવણીઓ
* અખાત્રીજ અથવા અક્ષય તૃતીયા
* પરશુરામ જયંતી
* જૈન વરસીતપનાં પારણા

## મહત્વની ઘટનાઓ 
* વિક્રમ સંવત ૧૭૭૯ - ભાવનગરની સ્થાપના

## જન્મ
* ???? - ભગવાન પરશુરામ

## અવસાન
*

## સંદર્ભ
----

શ્રેણી:પંચાંગ
શ્રેણી:સમય
તાન્ઝાનિયા

thumb|ટાન્ઝાનિયા
**ટાન્ઝાનિયા** *યુનાઇટેડ રીપબ્લિક ઓફ ટાન્ઝાનિયા* અને સ્વાહિલી ભાષામાં *જમ્હુરી યા મુઉંગાનો વા ટાન્ઝાનિયા* તરીકે ઓળખાય છે. જે મધ્યપૂર્વ આફ્રિકામાં આવેલું છે. તેની ઉત્તરે  કેન્યા અને યુગાન્ડા, પશ્ચિમે રવાન્ડા, બુરૂન્ડી અને કોંગો, દક્ષિણે ઝામ્બિયા, માલાવી અને મોઝામ્બિક તથા પૂર્વ સરહદે હિંદ મહાસાગર આવેલ છે. 

ટાન્ઝાનિયા ખૂબ જ લોકપ્રિય પ્રવાસન દેશ છે. ઘણા લોકો ટાન્ઝાનિયાને સફારી પર વન્યજીવન જોવા માટે અને માઉન્ટ કિલીમાંજારો પર ચઢાણ કરવા માટે જાય છે. 

## સંદર્ભ 
શ્રેણી:દેશ
ગેસ્ટાપો

**ગેસ્ટાપો** (ટુંકાક્ષરો:(Gestapo) **Ge**heime **Sta**ats**po**lizei-રાજ્યની છુપી પોલીસ)એ નાઝી જર્મનીની અધિકૃત છુપી પોલીસ હતી.જેનું સઘળું સંચાલન "એસ.એસ." તરીકે ઓળખાતા દળનાં હાથમાં હતું.

હીટલર જર્મનીનો વડો બન્યો અને સમજુતી પ્રમાણે 'હેરમાન ગોરિંગ' જર્મનીનો 'આંતરીક પ્રધાન' (ગૃહ પ્રધાન) બન્યો, જેથી જર્મનીનું વિશાળ પોલીસ દળ તેમનાં તાબામાં આવ્યું. ટુંક સમય બાદ ગોરિંગે રાજકીય અને ગુપ્તચર વિભાગને પોલીસ ખાતાથી અલગ પાડી નાખ્યા અને તેમાં નાઝીઓનીં મોટાપાયે ભરતી કરાઇ. એપ્રિલ ૨૬,૧૯૩૩નાં રોજ તેમણે આ બંન્ને વિભાગોને ફરીથી એક કરી અને "ગેસ્ટાપો"ની રચના કરી હતી. ગોરિંગની ઇચ્છા આ વિભાગનું નામ "છુપી પોલીસ કચેરી" (Geheimes Polizeiamt) રાખવાની હતી પરંતુ તે નામ રશિયન પોલીસ વિભાગનાં નામ સાથે મળતું આવતું હોવાથી રદ કરાયું.

ગેસ્ટાપોનો પ્રથમ વડો 'રુડોલ્ફ ડેલ્સ' (Rudolf Diels) હતો.

શ્રેણી:પોલીસ
શ્રેણી:જર્મની
સામપુરા (કામરેજ)

**સામપુરા** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લામાં આવેલા કામરેજ તાલુકામાં આવેલું  ગામ છે. આ ગામના વ્યવસાયમાં મુખ્યત્વે ખેતી, ખેતમજૂરી, માછીમારી અને પશુપાલન છે. આ ગામમાં ડાંગર, શેરડી, કેળાં, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે.

ગામ તાપી નદી નદીને કિનારે આવેલું છે અને આ નદીની વચોવચ્ચ એક બેટ આવેલો છે જેનું ક્ષેત્રફળ ૯૯૯ વીઘાં જેટલું છે અને આ જમીન ખુબ જ ફળદ્રુપ છે. આ બેટ જોવા જેવો છે. આ બેટ પરનાં ખેતરોમાં સાગ, તરબુચ, કેળાં, અનાનસ, શેરડી, ડાંગર, ઘઉ, ડાંગર, કાજુ  અને અન્ય ઘણી બધી શાકભાજીનું ઉત્પાદન થાય છે.

શ્રેણી:કામરેજ તાલુકો
વિશ્વ બૌદ્ધિક સંપદા દિન

**વિશ્વ બૌદ્ધિક સંપદા દિન** દર વર્ષે ૨૬ એપ્રિલના રોજ ઉજવવામાં આવે છે. આ પ્રસંગ સને. ૨૦૦૧માં વિશ્વ બૌદ્ધિક સંપદા સંગઠન  (World Intellectual Property Organization (WIPO)) દ્વ્રારા સ્થાપિત કરવામાં આવ્યો હતો જેનો ઉદ્દેશ "આપણા રોજબરોજનાં જીવનમાં બૌદ્ધિક સંપદાના પ્રદાન વિશે જાગૃતિ લાવવાનો અને સંશોધકો તથા કલાકારો દ્વારા, વિશ્વભરમાં સમાજના વિકાસ માટે કરાયેલા પ્રદાનની ઉજવણી કરવાનો છે".
* ૨૦૦૯ - *હરીયાળું સંશોધન (Green Innovation)*

## સંદર્ભ 
## બાહ્ય કડીઓ 
* વિશ્વ બૌદ્ધિક સંપદા દિન વિશ્વ બૌદ્ધિક સંપદા સંગઠન પર (WIPO)
** વર્ષવાર વેબ પાનાઓ: ૨૦૦૧   ૨૦૦૨   ૨૦૦૩   ૨૦૦૪   ૨૦૦૫   ૨૦૦૬   ૨૦૦૭   ૨૦૦૮   ૨૦૦૯ 
* The EPO and the World Intellectual Property Day  on the European Patent Organisation web site.
* World Intellectual Property Day on the South African Company Intellectual Property Registration Office (CIPRO) web site.
* World Intellectual Property Day on the Canadian Intellectual Property Office (CIPO) web site.
* Heroes and villains of World Intellectual Property Day on Out-Law.com

શ્રેણી:મહત્વના દિવસો
વિશ્વ ગ્રાફિક ડિઝાઈન દિવસ

**વિશ્વ ગ્રાફિક ડિઝાઇન દિવસ**,૨૭ એપ્રિલનાં રોજ ઉજવવામાં આવે છે. જે ૧૯૬૩માં સ્થપાયેલ ગ્રાફિક ડિઝાઇનની વૈશ્વિક સંસ્થા 'ઇકોગ્રાડા' (Icograda)ની વર્ષગાંઠની ઉજવણી રૂપે ઉજવવામાં આવે છે. આની શરૂઆત ૧૯૯૫ થી થયેલ. આ દિવસ ગ્રાફિક ડિઝાઇન અને માહિતી રૂપરેખાનાં વ્યવસાયની ઉજવણીરૂપે ઉજવવામાં આવે છે. 

## સંદર્ભ 
શ્રેણી:મહત્વના દિવસો
ફ્રિડમ ટાવર

**ફ્રિડમ ટાવર**,જે હવે "૧ વર્લ્ડ ટ્રેડ સેન્ટર" તરીકે ઓળખાય છે,તે નવા વર્લ્ડ ટ્રેડ સેન્ટરનું મુખ્ય મકાન છે, જેનું હજુ બાંધકામ ચાલુ છે. આ ઇમારત અમેરિકાનાં ન્યુયોર્ક શહેરમાં 'લોઅર મેનહટ્ટન'માં બંધાઇ રહેલ છે.

## સંદર્ભ
એરબસ એ ૩૮૦

**એરબસ એ ૩૮૦** એ એક બે માળનું, પહોળું માળખું અને ચાર એન્જીન ધરાવતું ઉતારુ વિમાન છે. જેનું ઉત્પાદન "એરબસ" નામની યુરોપિયન કંપની દ્વારા કરવામાં આવેલું છે. તે વિશ્વનું સૌથી વિશાળ ઉતારુ વિમાન છે. તેની પ્રથમ ઉડાન ૨૭મી એપ્રિલ,૨૦૦૫ના રોજ ફ્રાન્સમાં યોજાઈ હતી અને પ્રથમ વ્યવસાયીક ઉડાન ૨૫મી ઓક્ટોબર,૨૦૦૭ના દિવસે સિંગાપુર થી સિડનીની, *સિંગાપુર એરલાઇન્સ* સાથે યોજાઇ હતી. આ વિમાન "સુપર જમ્બો" તરીકે પણ ઓળખાય છે. આ વિમાનને એરબસ એ ૩૮૦નું મોડેલ ઘોષિત કરવામાં આવ્યું તે પહેલાં તેના વિકાસના તબક્કા દરમિયાન એરબસ એ ૩ એક્સ એક્સ (Airbus A3XX) તરીકે ઓળખાતું હતું.

## બાહ્ય કડીઓ 
* એરબસ એ ૩૮૦ની વેબસાઇટ 

શ્રેણી:વિમાન
શ્રેણી:વાહનવ્યવહાર
નાસા

right|thumb|150px|નાસાનું ચિહ્ન
**નાસા** (National Aeronautics and Space Administration (NASA)) એ અમેરિકન સરકારની અંતરિક્ષ સંસ્થા છે, જે દેશનાં જાહેર અંતરિક્ષ કાર્યક્રમોનું સંચાલન કરે છે. આ સંસ્થાની સ્થાપના જુલાઇ ૨૯,૧૯૫૮ નાં રોજ, રાષ્ટ્રીય એરોનોટિક્સ અને અંતરિક્ષ અધિનિયમ હેઠળ થયેલ.

અવકાશ કાર્યક્રમની સાથે, નાસા લાંબાગાળાનાં નાગરીક અને લશ્કરી સંશોધનો માટે પણ જવાબદાર છે.

નાસાનો મુદ્રાલેખ "સર્વજન હિતાય" (For the benefit of all) છે.

## સંદર્ભ 
શ્રેણી:નાસા
શ્રેણી:અવકાશ
શ્રેણી:ખગોળશાસ્ત્ર
શ્રેણી:વિજ્ઞાન
કોમ્પ્યુટર માઉસ

કોમ્પ્યુટરમાં **માઉસ** 'પોઇંટીંગ ડિવાઇસ' તરીકે કાર્ય કરે છે.જે આધાર સપાટી પરની દ્વિ-પરિમાણી હલનચલનને નોંધે છે.નક્કર રીતે જોઇએતો માઉસ એ વપરાશકારનાં એક હાથમાં રહેતું એક કે વધુ બટન ધરાવતું સાધન છે.જેમાં ક્યારેક ચક્ર (વ્હિલ) પણ હોય છે.

વર્તમાન સમયમાં ઓપ્ટીકલ માઉસ, સ્ક્રોલ માઉસ, યુએસબી માઉસ વગેરે જાતનાં કોમ્પ્યુટર માઉસ જોવા મળે છે.

શ્રેણી:કોમ્પ્યુટર હાર્ડવેર
બેટમેન (ચિત્રકથા)

**બેટમેન** એ બહુપ્રસિદ્ધ ચિત્રકથાનું કાલ્પનિક પાત્ર છે (જેને ગુજરાતીમાં ચામાચિડિયું માનવ કહી શકાય). જેનું સર્જન ચિત્રકાર 'બોબ કેન' અને લેખક 'બિલ ફીંગરે' 'ડીસી કોમિક્સ' નામનાં પ્રકાશન માધ્યમથી કરેલું.આ પાત્ર મે ૧૯૩૯ માં પ્રથમ વખત રજુ થયેલું.

કથા મુજબ બેટમેનની છુપી ઓળખ એક સમૃદ્ધ ઉદ્યોગપતિ, સમાજસેવક અને રમતીયાળ યુવક એવા 'બ્રુસ વેઇન' (Bruce Wayne) તરીકેની હોય છે, જે બાલ્યાવસ્થામાં પોતાનાં માતા-પિતાની હત્યાનો સાક્ષી હોય છે. વેઇન અસામાજીક તત્વો અને ગુનેગારો સામે લડવા માટે પોતાની જાતને શારીરિક અને બૌધિક બન્ને રીતે તૈયાર કરે છે, અને ચામાચિડિયા પર આધારીત એક પોશાક શૈલી તૈયાર કરે છે.

ત્યારબાદ આ પ્રસિદ્ધ કથા આધારીત ચલચિત્રનું પણ હોલીવુડ ખાતે નિર્માણ કરવામાં આવ્યું હતું.

## સંદર્ભ 
શ્રેણી:ચિત્રકથાઓ
શ્રેણી:કાલ્પનિક પાત્રો
વૈશાખ સુદ ૪

**વૈશાખ સુદ ૪**ને ગુજરાતીમાં **વૈશાખ સુદ ચોથ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો ચોથો દિવસ છે, જ્યારે શક સંવત મુજબ વર્ષના બીજા મહિનાનો ચોથો દિવસ છે.

## તહેવારો અને ઉજવણીઓ
* વિનાયક ચતૃર્થી , અંગારકી વિનાયક ચોથ 
* શાસ્ત્રીજી મહારાજ અંતઃધ્યાન તિથી 
* 
## મહત્વની ઘટનાઓ 
*
## જન્મ
* ???? - ગૌરીપુત્ર ગણેશ
## અવસાન
* ૨૦૦૭ (મે ૧૦,૧૯૫૧) - શાસ્ત્રીજી મહારાજ - સ્વામિનારાયણ સંપ્રદાય (જ.મહા સુદ ૫,૧૯૨૧ (જાન્યુઆરી ૩૧,૧૮૬૫)) 

## સંદર્ભ
* 

----

શ્રેણી:પંચાંગ
શ્રેણી:સમય
એપ્રિલ ૨૮

**૨૮ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૮મો (લિપ વર્ષ દરમ્યાન ૧૧૯મો) દિવસ છે. આ દિવસ પછી વર્ષ પુરું થવામાં ૨૪૭ દિવસ બાકી રહે છે.

## મહત્વની ઘટનાઓ 
* ૧૭૫૮ – મરાઠાઓ એટોકની લડાઈમાં દુર્રાની સામ્રાજ્ય (અફઘાનો)ને હરાવીને શહેર પર કબજો કર્યો.
* ૧૭૮૮ – મેરીલેન્ડ યુનાઇટેડ સ્ટેટ્સના બંધારણને બહાલી આપનાર સાતમું રાજ્ય બન્યું.
* ૧૯૨૦ – અઝારબૈજાન સોવિયેત સમાજવાદી ગણરાજ્યાની સ્થાપના કરવામાં આવી.
* ૧૯૨૩ – વેમ્બલી સ્ટેડિયમ (જૂનું એમ્પાયર સ્ટેડિયમ) ખુલ્લું મૂકવામાં આવ્યું. 
* ૧૯૩૨ – માનવજાત માટે, પીળા તાવ (yellow fever)ની રસી શોધાઇ.
* ૧૯૪૫ – બેનિટો મુસોલિની (Benito Mussolini) અને તેની રખાત 'ક્લારા પેટાસી'ને મૃત્યુદંડ અપાયો. 
* ૧૯૪૭ – 'થોર હાયરડેલ' અને તેનાં પાંચ ખલાસીઓ, કોન-ટિકિ (Kon-Tiki) નામક મછવામાં બેસી પેરૂથી રવાના થયા. તેઓ સાબિત કરવા માંગતા હતા કે પેરૂનાં મુળ નિવાસીઓ 'પોલેનેસિયા'માં વસવાટ માટે ગયેલા.
* ૧૯૬૭ –  વિયેતનામ યુદ્ધ : બોક્સર મુહમ્મદ અલીએ યુનાઇટેડ સ્ટેટ્સ આર્મીમાં સામેલ થનો ઇનકાર કર્યો, ત્યારબાદ તેની ચેમ્પિયનશીપ અને લાઇસન્સ છીનવી લેવામાં આવ્યા.
* ૧૯૬૯ – 'ચાર્લસ દ ગોલે', ફ્રાન્સના પ્રમુખ પદેથી રાજીનામું આપ્યું.
* ૧૯૭૮ – અફઘાનિસ્તાનનાં પ્રમુખ, મોહમદ દાઉદ ખાનની, સામ્યવાદી બળવાખોરો દ્વારા હત્યા કરાઇ.
* ૧૯૯૬ –  વ્હાઇટવોટર વિવાદ : રાષ્ટ્રપતિ બિલ ક્લિન્ટને બચાવ માટે 41⁄2 કલાકની વિડિયોટેપ કરેલી જુબાની આપી.
* ૨૦૦૧ – લક્ષાધિપતિ 'ડેનિસ ટિટો' વિશ્વનાં પ્રથમ અવકાશ પર્યટક બન્યા.
* ૨૦૦૫ – 'પેટંટ કાનૂન સંધિ' અમલમાં આવી.

## જન્મ 
* ૧૮૪૮ – રાજા રવિ વર્મા, પ્રખ્યાત ભારતીય ચિત્રકાર (અ. ૧૯૦૬)
* ૧૮૪૮ – મધુસુદન દાસ, ભારતીય વકીલ અને સમાજ સુધારક. (અ. ૧૯૩૪)
* ૧૯૦૫ – ગોપાળદાસ જીવાભાઈ પટેલ (વાચક), ગુજરાતી લેખક, અનુવાદક અને સંપાદક. (અ. ૧૯૯૬)
* ૧૯૩૭ – સદ્દામ હુસૈન, ઈરાકનાં પ્રમુખ (અ. ૨૦૦૬)
*

## અવસાન 
* ૧૯૭૮ – સરદાર મોહમદ દાઉદ, અફઘાનિસ્તાનનાં પ્રમુખ (જ. ૧૯૦૯)
* ૧૯૯૮ – રમાકાન્ત દેસાઈ, ભારતીય ક્રિકેટર (જ. ૧૯૩૯) 
* 

## તહેવારો અને ઉજવણીઓ 
* શ્રમિક યાદગીરી દિવસ (Workers Memorial Day) – આંતરરાષ્ટ્રીય શ્રમિક યાદગીરી દિવસ
* વકીલ દિવસ (ઓરિસ્સા), ઓરિસ્સાના સામાજિક અને ઔદ્યોગિક વિકાસની સાથે એકીકરણ માટે ઓડિયા-આંદોલન ચલાવનાર મધુસુદન દાસ સન્માનમાં.
* મુજાહિદ્દીન વિજય દિવસ (અફઘાનિસ્તાન).
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૨૭

**૨૭ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૭મો (લિપ વર્ષ દરમ્યાન ૧૧૮મો) દિવસ છે. આ દિવસ પછી વર્ષ પુરું થવામાં ૨૪૮ દિવસ બાકી રહે છે.

## મહત્વની ઘટનાઓ 
* ૧૯૮૧ – ઝેરોક્ષ પાર્ક (Xerox PARC)એ કોમ્પ્યુટર માઉસ(computer mouse)નો પરિચય કરાવ્યો.
* ૨૦૦૫ – સુપર જમ્બોજેટ વિમાન એરબસ એ ૩૮૦ (Airbus A380)એ ટુલોસ (Toulouse) ફ્રાન્સથી પોતાનું પ્રથમ ઉડાન ભર્યું. 
* ૨૦૦૬ – ન્યુયોર્ક શહેરમાં નવા ‘વર્લ્ડ ટ્રેડ સેન્ટર’ માટે ફ્રિડમ ટાવર (Freedom Tower)નું બાંધકામ શરૂ થયું.
* ૨૦૦૭ – ઈઝરાયલના પુરાતત્ત્વવિદોએ જેરુસલેમની દક્ષિણે હેરોડની કબર શોધી કાઢી.

## જન્મ 
* ૧૫૯૩ – મુમતાઝ મહેલ, મુઘલ સમ્રાટ શાહજહાંના પટરાણી. (અ. ૧૬૩૧)
* ૧૭૯૧ – સેમ્યુઅલ મોર્સ, અમેરિકન સંશોધક જેણે એક તારીય વિદ્યુત ટેલિગ્રાફ સંદેશાની શોધ કરી (અ. ૧૮૭૨).
* ૧૯૧૧ – રંભા ગાંધી, ગુજરાતી નાટ્યકાર, નિબંધકાર, વાર્તાકાર. (અ. ૧૯૮૬)
## અવસાન 
* ૨૦૦૯ - ફિરોઝ ખાન, ચલચિત્ર અભિનેતા, નિર્માતા, નિર્દેશક. (ચલચિત્ર 'કુરબાની' માટે જાણીતા) (જ.૧૯૩૯) (સંદર્ભ:ibnlive.in.com/news )
* ૨૦૧૭ – વિનોદ ખન્ના, ભારતીય ચલચિત્ર અભિનેતા, ફિલ્મ નિર્માતા અને રાજકારણી. (જ. ૧૯૪૬)

## તહેવારો અને ઉજવણીઓ 
* વિશ્વ ગ્રાફિક ડિઝાઈન દિવસ (World Graphic Design Day)
* 

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
સીમાડી (કામરેજ)

**સીમાડી (કામરેજ)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લામાં આવેલા કામરેજ તાલુકામાં આવેલું  ગામ છે. સીમાડી ગામમાં મુખ્યત્વે આદિવાસીઓ અને પાટીદારો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે.

શ્રેણી:સુરત જિલ્લો
શ્રેણી:કામરેજ તાલુકો